জানতে চাইলে র‌্যাবের অধিনায়ক বলেন, ‘নিহত অন্যজনের বয়সও একই রকম। সে চট্টগ্রাম নাকি অন্য এলাকার তা খোঁজা হচ্ছে।’ গত ১১ জানুয়ারি দিবাগত রাতে পশ্চিম নাখালপাড়ার ১৩/১ ঠিকানায় ছয়তলা রুবি ভিলার পাঁচতলার মেসে অভিযান চালায় র‌্যাব। এ সময় র‌্যাবের সঙ্গে গোলাগুলিতে তিন তরুণ নিহত হয়। ঘটনাস্থল থেকে একই ছবি থাকা দুটি পরিচয়পত্র উদ্ধারের পর পরিচয় নিয়ে দ্বিধায় পড়ে র‌্যাব। তবে আঙুলের ছাপ যাচাই করে ১৪ জানুয়ারি র‌্যাব নিহতদের মধ্যে কুমিল্লার যুবক মেজবা উদ্দিনের পরিচয় শনাক্ত করে। বাড়িটির মালিক ও মেজবার স্বজনসহ কয়েকজনকে জিজ্ঞাসাবাদও করা হয়েছে। মেজবার প্রফাইল ও বিভিন্ন সূত্রে পাওয়া দুটি ছবি প্রকাশ করে র‌্যাব পরিচয় জানতে চায়। বৃহস্পতিবার প্রকাশিত ওই ছবির বাঁ পাশে থাকা নীল রঙের প্রিন্টের শার্ট পরা কিশোরই নাফিস। ওই দিন রাতেই নাফিসের বাবা নজরুল ইসলাম নিজেই ছবি দেখে সন্তানকে শনাক্ত করেন।